
B. Osobitná časť

K § 1

K bodu 1
Navrhuje sa v bode 2 doplnenie nového regulatívu 2.1.1, ktorý umožní transformáciu územia časti verejného prístavu Bratislavy pri rešpektovaní a zachovaní záujmov v oblasti vodnej dopravy.

K bodu 2
Navrhuje sa úprava regulatívu 11.3.4 tak, aby sa pri verejnom prístave Bratislava rešpektovala koncentrácia ďalšieho rozvoja nákladných a prekládkových kapacít formou nových kapacít alebo rozširovania existujúcich kapacít v lokalite Pálenisko a v lokalite Zimný prístav sa už takýto rozvoj nákladných a prekládkových kapacít nenavrhoval.

K bodu 3
Navrhuje sa úprava regulatívu 11.9.6 tak, aby sa rešpektovala koncentrácia ďalšieho rozvoja v lokalite Pálenisko pri základnom verejnom termináli kombinovanej dopravy medzinárodného významu v Bratislave a transformácia územia Zimný prístav.

K bodu 4
Navrhuje sa úprava regulatívu 11.13.1 tak, aby sa rešpektovala pri verejnom prístave Bratislava koncentráciu ďalšieho rozvoja nákladných, prekládkových a terminálových kapacít kombinovanej dopravy formou nových kapacít alebo rozširovania existujúcich kapacít v lokalite Pálenisko a transformácia územia Zimný prístav.

K § 2 
Účinnosť sa navrhuje dňom vyhlásenia z dôvodu požiadavky na nadobudnutie najskoršej možnej účinnosti.

